ai4bharat/Pralekha huggingface dataset:
ریلوے کی وزارت
سیووک –رنگپوریلوے پروجیکٹ
نئی دہلی ،21ستمبر:سیووک –رنگپو نئی لائن کے پروجیکٹ کو 09-2008کے بجٹ میں شامل کیاگیاہے ۔ اس میں سے 41.55کلومیٹرمغربی بنگال میں اور 3.41کلومیٹرسکم میں آتاہے ۔اس پروجیکٹ کی تازہ امکانی لاگت 4085کروڑروپے ہے ۔ مارچ ،2020تک اس پرکل 682کروڑروپے خرچ کئے جاچکے ہیں اور مالی سال 21-2020کے لئے 607کروڑروپے فراہم کئے گئے ہیں ۔
سکم کی ریاستی حکومت کو بقیہ 1.5ہیکٹیئرمالیاتی زمین کی سپردگی میں تیزی لانی ہے ۔ مغربی بنگال کی ریاستی حکومت کو سرنگ کی تعمیرکے لئے بقیہ 12.38ہیکٹیئرزمین کے لئے فاریسٹ اور وائلڈ لائف کلیئرنس میں تیزی لانی ہے ۔ دستیاب زمین پر کام شروع کیاجاچکاہے ۔
14سرنگوں  میں سے 12سرنگوں پرکام شروع ہوچکاہے اورتقریبا2.50کلومیٹرکاکام مکمل ہوچکاہے ۔
اس کے علاوہ مغربی کی ریاستی حکومت کو مجوزہ میلی یارڈ سائٹ سے 26نمبرکے ڈھانچے اور ریانگ یارڈ سائٹ سے 4نمبر کے ڈھانچے کو منتقل کیاجاناابھی بھی باقی ہے ، جس کے لئے ریاستی حکومت کے ذریعہ بطورمعاوضہ مانگی گئی کل رقم اکتوبر ، 2014میں ریاستی حکومت کو جمع کی جاچکی ہے۔
ریاستی حکومت نے پروجیکٹ کی تعمیر کے لئے ضروری نوآبجیکشن سرٹیفیکٹ  جاری کردیاہے ۔
ریاست حکومت نے معاوضہ اور بازآبادکاری کی رقم کاحساب لگایاہے۔تاہم ، ریلوے نے پہلے ہی ریاستی حکومت کو ان کے ذریعہ مانگی گئی معاوضے کی کل رقم جمع کرادی ہے ۔
یہ اطلاع آج لوک سبھامیں ایک سوال کے تحریری جواب میں ریلوے اور کامرس وصنعت کے وزیرجناب پیوش گوئل نے دی ۔
نیتی آیوگ
نیتی آیوگ نے ’’سماجی شعبے میں بہترین طرز عمل: ایک مجموعہ، 2023‘‘ جاری کیا
نیتی آیوگ نے اقوام متحدہ کے ترقیاتی پروگرام کے تعاون سے آج "سماجی شعبے میں بہترین طرز عمل: ایک مجموعہ، 2023" جاری کیا۔ ہندوستان کی آزادی کے 75 سال کی یاد میں اور مرکزی وزارتوں اور ریاستی حکومتوں کی کوششوں کو اجاگر کرنے اور ان کی تعریف کرنے کے لیے، اس مجموعہ میں 14 اہم سماجی شعبوں میں 75 کیس اسٹڈیز شامل ہیں۔ کیس اسٹڈیز تمام ریاستوں/مرکز کے زیر انتظام علاقوں اور حکومت ہند کی 30 وزارتوں اور محکموں سے حاصل کی گئی ہیں۔
"یہ اشاعت ریاستوں کے درمیان ایک دوسرے سے سیکھنے، ریاستوں میں ہونے والی اختراعات کی کوششوں کی تعریف کرنے اور سیاق و سباق کے مطابق بہترین طریقوں کو اپنانے کا ایک موقع ہے،" جناب سمن بیری، وائس چیئرمین، نیتی آیوگ ، نے یہ بات لانچ کے دوران کہی۔ انہوں نے مزید کہا کہ اس دستاویز کو ایک زندہ دستاویز بنایا جانا چاہیے اور جدت اور پیمانے کے لیے ایک فعال ذریعہ ہونا چاہیے۔ نیتی آیوگ کے سی ای او جناب بی وی آر سبھرامنیم نے مشاہدہ کیا کہ "کمپینڈیم کی افادیت ریاستوں اور مرکز کے زیر انتظام علاقوں میں اس کے کیس اسٹڈیز کو نقل کرنے کی صلاحیت میں مضمر ہے۔"
ڈاکٹر یوگیش سوری سینئر مشیر، نیتی آیوگ نے کہا "یہ دستاویز نہ صرف ریاستوں کے درمیان ایک دوسرے سے سیکھنے کے لیے اہم ہے، بلکہ دوسرے ممالک کے لیے ہندوستان کی کامیابیوں سے سیکھنے کا ایک اہم ذریعہ بھی ہے،" محترمہ شوکو نودا، ریذیڈنٹ نمائندہ، یو این ڈی پی انڈیا نے تبصرہ کیا۔ ڈاکٹر یوگیش سوری نے کہا، "جب کہ ہندوستان 'آزادی کا امرت مہوتسو' منا رہا ہے، نیتی آیوگ اور یو این ڈی پی سماجی شعبے میں 75 بہترین طریقوں کی نمائش کرتے ہوئے اس مجموعہ کو منظر عام پر لا رہے ہیں جو کہ بنیادی سطح پر 'Achievements@75' کے موضوع کو صحیح معنوں میں اجاگر کرتے ہیں۔
پچھتر بہترین طرز عمل ایسے ماڈلز کو نمایاں کرتے ہیں جو جدید، پائیدار، قابل نقل اور اثر انگیز ہیں۔ اس مشق کا مقصد نچلی سطح پر زندگی کو وسعت دینے، بڑھانے اور بہتر بنانے کے لیے مستقبل کے لیے اسباق کی ترکیب کرنا ہے۔ اس بات کو یقینی بنانے کے لیے مناسب خیال رکھا گیا کہ جن کیسز کی نشاندہی کی گئی ہے ان میں تعلیم، صحت اور غذائیت، ای گورننس اور ڈیجیٹلائزیشن، زراعت، خواتین کو بااختیار بنانے، کھیلوں اور مالیاتی شمولیت سمیت مختلف موضوعات شامل ہیں۔
نیتی آیوگ کے وائس چیئرمین جناب سمن بیری نے ممبران ڈاکٹر وی کے سرسوت، ڈاکٹر وی کے پال اور ڈاکٹر اروند ورمانی اور سی ای او، نیتی آیوگ جناب بی وی آر سبھرامنیم؛ کی موجودگی میں کمپنڈیم کا آغاز کیا۔ محترمہ شوکو نودا، رہائشی نمائندہ، یو این ڈی پی ہندوستان ، نیتی آیوگ کے سینئر عہدیدار؛ اسکل ڈیولپمنٹ اور انٹرپرینیورشپ کی وزارت، زراعت اور کسانوں کی بہبود کی وزارت، الیکٹرانکس اور انفارمیشن ٹیکنالوجی کی وزارت، صحت اور خاندانی بہبود کی وزارت بھی اس موقع پر موجود تھے۔
نیتی آیوگ دستاویز کا لنک:
https://niti.gov.in/sites/default/files/2023-05/Best-Practices.pdf
ش ح۔ ش ت۔ج
Uno-4709
(Visitor Counter : 80
وزارت دفاع
بھارتی بحریہ – انڈونیشیا کی بحریہ کی باہمی بحری مشق ‘ سمندر شکتی ’ خلیج بنگال میں پیشرفت کے مراحل میں ہے
نئی دلّی ، 07 نومبر / بھارتی بحریہ انڈونیشیا کی بحریہ کی باہمی بحری مشق ‘ سمندر شکتی ’ 6 نومبر سے 7 نومبر ، 2019 ء کے دوران خلیج بنگال میں جاری ہے اور اس مشق کے ایک حصے کے طور پر آبدوش شکن جنگی بحری جہاز آئی این ایس کمورتا مشترکہ طور پر انڈونیشیا کے بحری جنگی جہاز کے آر آئی عثمان ہارون حصہ لے رہے ہیں اور یہ دونوں بحری جہاز کثیر کردار ادا کرنے والے بحری جہاز ہیں ۔ مذکورہ مشترکہ بحری مشق میں مورچہ بندی ، سطح سمندر پر فن حرب سے متعلق مشقیں ، فضائی دفاعی مشقیں ، اسلحہ جات کا استعمال کرتے ہوئے فائرنگ کی مشقیں ، ہیلی کاپٹر آپریشنوں اور بورڈنگ آپریشن شامل ہیں ۔
کے آر آئی عثمان ہارون 4 نومبر ، 2019 ء کو وشاکھا پٹنم پہنچا تھا تاکہ سابق سمندر شکتی کے دوسرے ایڈیشن میں حصہ لے سکے ۔ ساحلی حصے کی مشق 4 اور 5 نومبر کو انجام دی گئی تھی ، جس میں مخصوص موضوع سے متعلق ماہرین کا تبادلہ اور پیشہ ورانہ ربط و ضبط ، ایک دوسرے کے بحری جہازوں پر جاکر ملاقات ، تحریک پیدا کرنے والی مشقیں ، منصوبہ بندی پر مبنی کانفرنسیں ، کھیل کود اور سماجی ربط و ضبط جیسے امور شامل تھے ۔
بھارت میں انڈونیشیا کے سفیر عالی جناب سدھارتو رضا سوریو دیپورو نے وشاکھا پٹنم میں ساحل سمندر پر انجام دینے والی کچھ سرگرمیوں کو ملاحظہ کیا ۔ سفیر موصوف نے وائس ایڈمیرل اتل کمار جین ، فلیگ آفیسر کمانڈنگ اِن چیف ای این سی کے ساتھ تبادلۂ خیالات کئے ۔ ساتھ میں انڈونیشیا کی بحریہ کا وفد بھی شامل تھا ، جس کی قیادت انڈونیشیائی فلیٹ کمان کے سلامتی ٹاسک فورس کے کمانڈر کموڈور یایان سفیان کر رہے تھے اور اس دوران اس خطے میں باہمی بحری مفادات کے موضوعات پر تبادلۂ خیالات کئے گئے ۔
۔ ۔ ۔ ۔
U. No. 4996
(Visitor Counter : 99
وزیراعظم کا دفتر
وزیراعظم کی کرلوسکر برادرس لمٹیڈ کی صدسالہ تقریبات میں شرکت
کے بی ایل کے 100سال مکمل ہونے کے موقع پر یادگاری ڈاک ٹکٹ کا اجرا
یہ دہائی بھارتی صنعت کا روں کی دہائی ہوگی: وزیر اعظم
ہمارا طریقہ کار ایک ارادے کے تحت ، کارکردگی ارتباط کے ساتھ اور منتقلی شدت کے ساتھ عمل میں لانے پر مبنی ہے
نئی دہلی 07 جنوری 2020 ۔وزیراعظم جناب نریندر مودی نے آج نئی دلی میں منعقدہ کرلوسکر برادرس لمیٹیڈ کی صدسالہ تقریبات میں شرکت کی ۔انہوں نے کے بی ایل کے 100برس مکمل ہونے کی یاد میں ایک ڈاک ٹکٹ بھی جاری کیا۔وزیراعظم نے آنجہانی جناب لکشمن راؤ کرلوسکر جو کرلوسکر برادرس کے بانی تھے ، کی سوانح کی ہندی زبان کی کتابی شکل بھی جاری کی۔ یہ سوانح اس عنوان سے شائع ہوئی ہے: ’’یانترک کی یاترا – دی مین ہومیڈ مشینس ‘‘ یعنی ایسے انجنیر کا سفر جس نے مشینیں بنائیں ۔
صد سالہ تقریبات کے لئے کرلوسکر برادر س لمٹیڈ کو مبارکباد پیش کرتے ہوئے وزیر اعظم نے کہا کہ خطرات مول لینا ، نئے شعبوں میں توسیع کے لئے قدم بڑھانا ،اب بھی ہر بھارتی صنعت کا رکی شناخت ہے۔ بھارت کا صنعت کار ملک کی ترقی کے لئے بیتاب ہے او ر اپنی صلاحتیوں اورکامیابیوں کو وسعت دینے کا خواہشمند ہے۔ وزیر اعظم نے کہا کہ ہم نئے سال میں قدم رکھنے کے ساتھ ساتھ ایک نئی دہائی میں بھی قدم رکھ رہے ہیں۔ مجھے یہ کہنے میں کوئی تامل نہیں ہے کہ یہ دہائی بھارتی صنعت کاروں کی دہائی ہوگی ۔وزیر اعظم نے کہا کہ ملک کے عوام کی صحیح قوت اسی وقت نمایاں ہوکر سامنے آسکتی ہے ،جب حکومت ان کے راستے میں ایک رکاوٹ بن کر نہیں بلکہ بھارت اور بھارت کی صنعتوں کے لئے ایک شراکتدار بن کر کھڑی ہو۔
ایک ارادے کے ساتھ اصلاح ، ارتباط کے ساتھ کارکردگی اور شدت کے ساتھ منتقلی ،گزشتہ چند برسوں میں ہمارا طریقہ کار رہا ہے ۔ ہم نے ایک ایسی حکمرانی قائم کرنے کی کوشش کی ہے جو پیشہ ورانہ اور عمل کی تابع ہو۔ گزشتہ پانچ برسوں کے دوران ملک میں ایک ایسا ماحول سازگار ہوا ہے ،جس کے تحت دیانتدارانہ عمل اور مکمل شفافیت کے ساتھ کام ہورہا ہے ۔ اس نے ملک کو بڑے اہداف مقرر کرنے اور انہیں بروقت حاصل کرنے کی جرأت عطا کی ہے۔
وزیراعظم نے کہا کہ 19-2018 کے مالی سال کے دوران یوپی آئی کے توسط سے تقریباََ 9 لاکھ کروڑروپے کے بقدر کے سودے کئے گئے۔ اس مالی سال کے دوران ، ماہ دسمبر تک ہی یوپی آئی کے توسط سے تقریباََ 15 لاکھ کروڑروپے کا لین دین ہوا ہے ۔ ملک اتنی تیزی سے ڈجیٹل لین دین اپنا رہا ہے ۔ اجالا اسکیم نے گزشتہ برس ہی اپنے پانچ برس مکمل کئے ہیں۔ یہ ہم سب کے لئے ازحداطمینا ن کی بات ہے کہ ملک بھر میں چھتیس کروڑ سے زائد ایل ای ڈی بلب تقسیم کئے جاچکے ہیں۔ وزیراعظم نے مزید کہا کہ میک این انڈیا کے سلسلے میں بھی ایسی ہی کامیابیاں حاصل
ہوئی ہیں اوریہ ہمارے ملک کی قوت ہے ۔ میں بھارتی صنعت کے ہرشعبے سے کامیابی کی روداد سننے کا خواہشمند ہوں ۔
۰۰۰۰۰۰۰۰۰۰۰۰۰۰۰۰۰۰۰۰۰
U-74
(Visitor Counter : 68
وزیراعظم کا دفتر
وزیراعظم نے گجراتی نئے سال کے موقع پرتمام گجراتیوں کو مبارک باد دی
وزیراعظم جناب نریندر مودی نے گجراتی نئے سال کےموقع پر تمام گجراتیوں کو مبارک باد دی ہے۔ انہوں نے تمنا کی کہ نیا سال سبھی کی زندگیوں کو روشن کرےاور سبھی کوترقی کی راہ پر گامزن کرے۔ انہوں نے یہ بھی تمنا کی کہ گجرات ہمیشہ کامیابیوں کی نئی بلندیوں کو چھوئے۔
وزیراعظم نے گجراتی زبان میں ٹوئٹ کرتے ہوئے کہا :
"تمام گجراتیوں کو نیا سال بہت بہت مبارک !
آج سے شروع ہونے والا نیا سال آپ کی زندگی کو روشن کرے اور آپ کو ترقی کی راہ پر گامزن کرے.... نیا سال مبارک ہو، نئے عزم، نئی تحریکوں اور نئے اہداف کے ساتھ۔ اس امید کے ساتھ کہ گجرات ہمیشہ کامیابیوں کی بلندیوں کو چھوتا رہے۔
ش ح۔ ف ا- ج
Uno11849
(
کارپوریٹ امور کی وزارتت
ایس ایف آئی او نے حیدرآباد کے ایک چارٹرڈ اکاؤنٹنٹ کو نوٹ بندی کے دوران اس کےرول کےلئے گرفتار کیا
خصوصی خفیہ معلومات کی بنیاد پر، کارپوریٹ امور کی وزارت کےسنگین دھوکہ دہی کی تحقیقات کرنے والے دفتر کے افسران نے، ممبئی کے پولیس کمشنر کے تعاون سے 13ستمبر 2023،کو پیشہ سے چارٹرڈ اکاؤنٹنٹ نلن پربھات پنچال کو گرفتار کیا ہے۔ یہ گرفتاری نتیانک انفرا پاور اینڈ ملٹی وینچرز پرائیویٹ لمیٹڈ کے پرازیکیوشن کےسلسلے میں جاری کئے گئے سمن کااحترام نہ کرنے کی وجہ سے عمل میں آئی ہے
ایس ایف آئی او کے افسران نے نوٹ بندی کی مدت کے دوران نتیانک انفرا پاور اینڈ ملٹی وینچرز پرائیویٹ لمیٹڈ کے معاملات کی تحقیقات کیں اور کمپنی اور افراد کے خلاف خصوصی عدالت VIII ایڈیشنل میٹروپولیٹن سیشن جج، حیدرآباد  کے سامنے مقدمہ چلایا۔ سمن جاری ہونے کے باوجود جناب پنچال حیدرآباد کی خصوصی عدالت میں حاضر ہونے میں ناکام رہے۔ یہ گرفتاری اسپیشل کورٹ حیدرآباد کے جاری کردہ غیر ضمانتی وارنٹ گرفتاری کے تحت عمل میں لائی گئی اور انہیں 13.09.2023 کو حیدرآباد کی خصوصی عدالت میں پیش کیا گیا اور عدالتی تحویل میں بھیج دیا گیا۔
وزارت خزانہ
وزارت خزانہ کی انکم ٹیکس کے نئے پورٹل کے سلسلے میں 22 جون 2021 کو انفوسس کے ساتھ میٹنگ
نئی دہلی ، 15 جون: وزارت خزانہ ، حکومت ہند کے سینیئر عہدیدار 22 جون ، 2021 کی صبح 11تا 01:00 بجے کے درمیان انفوسس  کے ساتھ حال میں لانچ کیے گئے ای فائلنگ پورٹل میں در آئی مختلف طرح کی خرابیوں /تکنیکی پریشانیوں کے سلسلے میں مشاورت کریں گے ۔ آئی سی اے آئی کے ممبران ، آڈیٹرز ، کنسلٹنٹس اور ٹیکس دہندگان سمیت دیگر اسٹیک ہولڈرز بھی بات چیت کا حصہ ہوں گے۔ نئے پورٹل میں متعدد تکنیکی خرابیاں / مسائل ہیں جو ٹیکس دہندگان کے لیے تکلیف کا باعث بن رہے ہیں۔ پورٹل میں آنے والی پریشانیوں / مشکلات کے تعلق اسٹیک ہولڈرز سے تحریری درخواستیں بھی طلب کی گئی ہیں۔ انفسوسس ٹیم کے نمائندے سوالات کے جوابات دینے ، متعلقہ امور کو واضح کرنے اور پورٹل کے کام کاج کے بارے میں اِن پُٹ حاصل کرنے ، ٹیکس دہندگان کو درپیش مسائل کو دور کرنے اور ان مسائل کو حل کرنے کے لئے موجود ہوں گے۔
ش ح۔ س ک
U No. 5519
(Visitor Counter : 162
نائب صدر جمہوریہ ہند کا سکریٹریٹ
نائب صدر جمہوریہ نے عید میلاد النبیؐ کے موقع پر قوم کو مبارکباد دی
پیغمبر حضرت محمد ؐکے یوم پیدائش یعنی عید میلاد النبیؐ کے مبارک موقع پر ہمارے تمام شہریو کو دلی مبارکباد۔
حضورؐ کی تعلیمات ہمدردی، رواداری اور عالمی بھائی چارے کی مثال ہیں۔
خدا کرے کہ ان کی دائمی حکمت امن، انصاف اور ہم آہنگی سے بھرپور معاشرے کی نشو و نما میں ہمیں رہنمائی فراہم کرتی رہیں۔
نائب صدر جمہوریہ کے پیغام کا اردو ترجمہ:
میلادالنبی ؐکے موقع پر نائب صدر جمہوریہ ہند کی طرف سے مبارکباد۔
میلادالنبی صلی اللہ علیہ وسلم کے پرمسرت موقع پر آپ سب کو دل کی گہرائیوں سے مبارکباد۔
پیغمبر اسلام کی الہامی تعلیمات ہمدردی، رواداری اور عالمگیر بھائی چارے کی مثال دیتی ہیں۔
ان کی عملی زندگی امن، انصاف اور ہم آہنگی سے بھرپور معاشرے کی تعمیر میں ہمیشہ رہنمائی کرتی رہے گی۔
وزیراعظم کا دفتر
وزیراعظم نے کابل میں کرتے پروان گردوارے پر ہشت گردی کے بزدلانہ حملے کی مذمت کی
وزیراعظم جناب نریندر مودی نے افغانستان میں کابل میں واقع کرتے پروان گرودوارے پر دہشت گرد ی کے بزدلانہ حملے کی مذمت کی ہے۔ انھوں نے عقیدت مندوں کے تحفظ اور خیر و عافیت کے لئے دعا بھی کی۔
اپنے ایک ٹوئیٹ میں وزیر اعظم نے کہا؛
’’کابل میں کرتے پروان گرودوارے پر دہشت گردی کے بزدلانہ حملے سے صدمے میں ہوں۔ میں اس وحشیانہ حملے کی مذمت کرتا ہوں اور عقیدتمندوں کے تحفظ اور خیر و عافیت کے لئے دعاگو ہوں۔‘‘
بھارتی چناؤ کمیشن
مختلف ریاستوں کی کونسل آف اسٹیٹ کے ضمنی انتخابات
نئی دہلی 09 ستمبر2021: درج ذیل تفصیلات کے ساتھ مختلف ریاستوںمیں ریاستی کونسلوںمیں 6 عارضی خالی نشستیں ہیں :
|
|
ریاست
|
|
ممبر کا نام
|
|
نشستیں خالی ہونے کی وجہ
|
|
نشست خٓالی ہونے کی تاریخ
|
|
مدت
|
|
مغربی بنگال
|
|
جناب مانس رنجن بھونیا
|
|
استعفیٰ
|
|
06.05.2021
|
|
18.08.2023
|
|
آسام
|
|
جناب بسواجیت دائمری
|
|
استعفیٰ
|
|
10.05.2021
|
|
09.04.2026
|
|
تمل ناڈو
|
|
تھرو کے پی ونو سیمی
|
|
استعفیٰ
|
|
07.05.2021
|
|
02.04.2026
|
|
تمل ناڈو
|
|
تھرو آر ویتھیلنگم
|
|
استعفیٰ
|
|
07.05.2021
|
|
29.06.2022
|
|
مہاراشٹر
|
|
جناب راجیو شنکر راؤ ستوا
|
|
انتقال
|
|
16.05.2021
|
|
02.04.2026
|
|
مدھیہ پردیش
|
|
جناب تھاور چند گہلوت
|
|
استعفیٰ
|
|
07.07.2021
|
|
02.04.2024
کمیشن نے مذکورہ ریاستوں کی کونسلوں میں 6 عارضی خالی نشستوں کے ضمنی انتخابات کرانے کا فیصلہ کیا ہے تاکہ مذکورہ خالی نشستوں کو پُر کیا جاسکے ۔انتخابات پروگرام حسب ذیل ہے:
|
|
نمبر شمار
|
|
پروگرام
|
|
تاریخیں
|
|
-
|
|
نوٹی فکیشن جاری ہونے کی تاریخ
|
|
15ستمبر 2021 بروز بدھ
|
|
-
|
|
پرچہ نامزدگی کی آخری تاریخ
|
|
22ستمبر 2021 بروزجمعرات
|
|
-
|
|
پرچہ نامزدگی کی جانچ پڑتال
|
|
23ستمبر 2021 بروزجمعرات
|
|
-
|
|
امیرواروں کی جانب سے نام واپس لینے کی آخری تاریخ
|
|
27ستمبر2021 بروز پیر
|
|
-
|
|
انتخاب کی تاریخ
|
|
04 اکتوبر 2021 بروزپیر
|
|
-
|
|
چناؤ کے گھنٹے
|
|
صبح 9 بجے سے شام 4 بجے تک
|
|
-
|
|
ووٹوں کی گنتی
|
|
04 اکتوبر 2021شام کو پانچ بجے تک
|
|
-
|
|
وہ تاریخ جس سے قبل الکشن مکمل کرلئے جائیں گے
|
|
066 اکتوبر 2021 بروز بدھ)
الیکشن کمیشن آف انڈیا ای سی آئی کی جانب سے پہلے ہی کووڈ -19 کی وسیع گائڈ لائنزجاری کردی گئی ہیں۔ساتھ ہی ساتھ الیکشن کمیشن کی جانب سے جاری کردہ حالیہ رہنما خطوط جیسا کہ مورخہ 4 ستمبر 2021 کے پریس نوٹ کے پیرا -13 میں تفصیلات موجود ہیں جو مندرجہ ذیل لنک :
https://eci.gov.in/files/file/13681-schedule-to-fill-casual-vacancy-and-adjourned-poll-in-the-assembly-constituencies-regarding/
پردستیاب ہے۔ان رہنماخطوط پر عمل آوری تمام افرادکے لئے تمام الیکشن عمل کے دوران ضروری ہے۔
متعلقہ ریاستوں کے چیف سکریٹریوںکو ہدایت دی جارہی ہے کہ وہ ریاست کے ایک سینئر افسر کو تعینات کریں تاکہ اس بات کو یقینی بنایا جاسکے کہ کووڈ-19 کی وبا کو قابو میں رکھنے کے اقدامات سے متعلق ہدایات چناؤ کرائے جانے کے انتظامات کے ساتھ ترتیب دئے گئے ہیں۔
وزارت دفاع
پہلے تربیتی اسکواڈرن کا جہاز انٹیسارانا، مڈغاسکر کا دورہ
بھارتی بحریہ کے فرسٹ ٹریننگ اسکواڈرن  آئی این ایس ٹی آر اور آئی سی جی ایس سارتھی کے جہازوں نے طویل فاصلے کی تربیتی تعیناتی کے حصے کے طور پر 20 سے 23 مارچ تک مڈغاسکر کی بندرگاہ انٹیسارانا کا دورہ کیا۔ ان جہازوں کا استقبال ملاگاسی بحریہ کے افسران اور مڈغاسکر میں بھارتی سفارت خانے کے نمائندوں نے کیا۔
مڈغاسکر میں بھارت کے سفیر جناب بندرو ولسن بابو نے جہازوں کی آمد پر ان کا دورہ کیا۔ سکواڈرن کے سینئر افسران نے علاقے کے گورنر جناب راکوتومانگا تاسیانو اور انٹیسارانا میں نیول بیس کے کمانڈنٹ کیپٹن راؤراستا دیبیہریوونی گیسلین سے ملاقات کی۔
بارڈ تیر پر ایک استقبالیہ کا انعقاد کیا گیا تھا جس میں بھارتی سفیر، خطے کے گورنر اور 100 سے زائد دیگر مہمانوں نے شرکت کی جن میں سینئر ملاگاسی افسران، سویلین معززین اور سفارت کار شامل تھے۔ جہاز 21 اور 22 مارچ 23 کو لوگوں کے لیے بھی کھلے تھے اور تقریباً 2000 لوگ دیکھنے کے لیے آئے تھے۔
انٹیسارانا میں قیام کے دوران، جہازوں نے مڈغاسکر بحریہ کے ساتھ مختلف تربیتی سرگرمیاں انجام دیں جن میں این بی سی ڈی، فائر فائٹنگ، ویپن ہینڈلنگ اور وزٹ بورڈ سرچ اینڈ سیزر  شامل تھے۔ بھارتی اور مالاگاسی بحریہ کے اہلکاروں کے لیے یوگا سیشن اور دوستانہ والی بال اور باسکٹ بال میچ بھی منعقد کیے گئے۔ ون ٹی ایس کے بحری جہازوں کے انٹیسارانا کے دورے سے دونوں ممالک کے درمیان دوطرفہ تعلقات اور تعاون میں مزید اضافہ ہوا ہے۔
نوجوانوں کے امور اور کھیل کود کی وزارت
ٹوکیو اولمپک کے لئے وزارتی سطح کا کوئی وفد نہیں بھیجاجائے گا
ٹوکیو میں واقع ہندوستانی سفارت خانہ میں لاجسٹک مدد کے لیے ایک اولمپک مشن سیل قائم کیاجارہا ہے
ٹوکیو اولمپک 2020 کے لئے ہندوستانی ٹیمیں اور کھلاڑیوں کی شراکت داری کا 24گھنٹے جائزہ لیا جارہاہے۔وزارت نے ایتھلیٹ کے بہتر مظاہرہ کے لئے زیادہ سے زیادہ اضافی معاون اسٹاف جیسے کوچ، ڈاکٹر، فیزیوتھراپسٹ کی تقرری کرنے کا فیصلہ کیا ہے۔ کسی بھی پروٹوکول کی ضرورت ہونے پر ہی ایتھیلیٹوں ،کوچوں اور معاون اسٹاف کے علاوہ کسی بھی دوسرے شخص کو دورے پر بھیجا جائے گا۔ انتظام اور نظم کی صورت کے پیش نظر یہ فیصلہ لیا گیا ہے کہ ٹوکیو اولمپک کے لئے وزارتی سطح کاکوئی بھی نمائندہ وفد نہیں بھیجا جائے گا۔ ٹوکیو جانے والے ہندوستانی کھلاڑیوں کے دستہ کو لاجسٹک تعاون اور مدد فراہم کرنے کی غرض سے ’’واحد کھلاڑی‘‘کے طورپر ٹوکیو میں واقع ہندوستانی سفارت خانہ میں ایک اولمپک مشن سیل قائم کیا جارہا ہے تاکہ کھلاڑیوں کو ہر ممکن تعاون اور مدد بلارکاوٹ فراہم کی جاسکے۔
ش ح۔ج ق۔ن ع


(Visitor Counter : 104
بندرگاہوں، جہاز رانی اور آبی راستوں کی وزارت
بندرگاہوں پر مال گودام اور بھنڈار
نئی دہلی:03؍دسمبر، 2021۔وزارت نے ساگر مالا ڈیولپمنٹ کمپنی لمیٹیڈ  کے ذریعے بندرگاہ کے علاقوں اور قومی آبی گزرگاہوں کے قریب کثیر ماڈل والے لاجسٹک پارک، اہم اور کم اہم بندرگاہوں کے قریب مال گودام/ بھنڈار تیار کرنے کی خاطر پرائیویٹ آپریٹروں/ سرمایہ کاروں کیلئے23دسمبر2020 کو دلچسپی کے اظہار  جاری کیا تھا۔
ای او آئی کے جواب میں کُل 26 کمپنیوں نے اپنی درخواستیں جمع کی ہیں اور ملک بھر میں مختلف مقامات پر مخصوص اشیاء کے لئے مال گودام اور بھنڈار قائم کرنے کی خاطر 71 دلچسپیاں موصول ہوئی ہیں۔ ای او آئی کے جواب میں موصولہ معلومات کو متعلقہ بندرگاہ کے حکام کو بھیج دیا گیا ہے تاکہ وہ دلچسپی رکھنے والی کمپنیوں کے ساتھ تبادلہ خیال کے بعد پروجیکٹوں کو آگے بڑھا سکیں۔ سردست ان پروجیکٹوں کے نفاذ کیلئے کسی علیحدہ پالیسی کی ضرورت نہیں ہے کیونکہ موجودہ پالیسیاں متعلقہ معاملات سے نمٹنے کیلئے کافی ہیں۔
مذکورہ معلومات بندرگاہوں، جہازرانی اور آبی گزرگاہوں کے مرکزی وزیر جناب سربانند سونووال نے آج لوک سبھا میں ایک سوال کے تحریری جواب میں فراہم کیں۔
-----------------------
ش ح۔وا۔ ع ن
U NO: 13806
(Visitor Counter : 86
وزیراعظم کا دفتر
وزیر اعظم نے پردھان منتری فصل بیمہ یوجنا کے اثرات پر خوشی کا اظہار کیا
وزیر اعظم جناب نریندر مودی نے پردھان منتری فصل بیمہ یوجنا کے اثرات پر خوشی کا اظہار کرتے ہوئے کہا کہ پردھان منتری فصل بیمہ یوجنا سے ہمارے کسان بھائی بہنوں کے چہرے پر جو مسکراہٹ آئی ہے، اس سے بڑی خوشی کی بات کیا ہو سکتی ہے۔
ایک ٹوئٹ میں راجیہ سبھا کے رکن پارلیمنٹ جناب رام چندر جانگڑا نے پردھان منتری فصل بیمہ یوجنا کے فائدوں کے بارے میں بتایا تھا۔
راجیہ سبھا کے رکن پارلیمنٹ کے ٹوئٹ کا جواب دیتے ہوئے وزیر اعظم نے کہا:
’’پردھان منتری فصل بیمہ یوجنا نے ہمارے کسان بھائیوں بہنوں کے چہرے پر جو مسکراہٹ بکھیری ہے، اس سے بڑی خوشی اور کیا ہو سکتی ہے!‘‘
وزیراعظم کا دفتر
پارلیمنٹ کے سرمائی اجلاس سے قبل میڈیا سے وزیراعظم کے خطاب کامتن
2019 کا یہ آخری اجلاس ہے اور یہ بہت اہم اجلاس بھی ہے۔ کیونکہ راجیہ سبھا کا یہ 250 واں اجلاس ہے۔250 اجلاس کے اپنے سفر کا بہت ہی متاثر کن یادوں کے ساتھ راجیہ سبھا کا 250 واں اجلاس شروع ہو رہا ہے۔ کسی طرح سے اسی اجلاس کے دوران 26 تاریخ کو ہمارا یوم آئین ہے جبکہ ہمارے آئین کے 70 سال ہو رہے ہیں۔ یہ آئین ملک کی ایکتا ، سالمیت ، ہندوستان کے تنوع ، ہندوستان کی خوبصورتی کو اپنے میں سمیٹے ہوئے ہے اور ملک کے لئے وہ توانائی کی طاقت کا محرک ہے۔ آئین کے 70 سال اپنے آپ میں ، اس ایوان کے توسط سے برادران وطن کے لئے بیداری کا ایک موقع بن سکتا ہے۔ پچھلے دنوں تقریباً سبھی پارٹیوں کے لیڈروں سے ملنے کا موقع ملا ہے اور یہ اجلاس بھی جیسے پچھلی بار نئی سرکار کی تشکیل کے بعد سبھی پارٹیوں کے تعاونکے سبب ، سبھی قابل احترام اراکین پارلیمنٹ کے تعاون کے سبب ہر کسی کے سرگرم اور مثبت کردار کے سبب پچھلا اجلاس غیر معمولی کامیابیوں سے بھرا ہوا تھا۔ اور یہ مجھے عوامی سطح پر فخر سے کہنا چاہئے کہ یہ کامیابی سرکار کی نہیں ہوتی ہے۔ یہ کامیابی حکمراں پارٹی کی نہیں ہوتی ہےبلکہ یہ کامیابی پورے ایوان کی ہوتی ہے اور سبھی رکن پارلیمنٹ اس کے حقدار ہوتے ہیں۔ اور اس لئے میں پھر ایک بار مثبت ،سرگرم شراکت داری کے لئے سبھی اراکین کا شکریہ ادا کرتا ہوں۔ اور امید کرتا ہوں کہ یہ اجلاس بھی ملک کی ترقی کے سفر کو ، ملک کو رفتار دینے میں دنیا جس تیزی کے ساتھ آ گے بڑھ رہی ہے۔ اس کے ساتھ قدم ملانے کی طاقت ہم اپنے ایوان سے بھی ظاہر کریں۔
ہم سبھی معاملات پر کھل کر بحث و مباحثہ چاہتے ہیں۔ عمدہ سے عمدہ بحث ہو یہ ضروری ہے۔ بات چیت ہو، تنازعہ ہو اور بحث ہو ،ہر کوئی اپنی ذہنی قوت کا اچھی طرح سے استعمال کرے۔ اور ایوان کی بحث کو کامیاب بنانے میں تعاون دیں اور اس سے جو امرت نکلتا ہے وہ ملک کے روشن مستقبل کے لئے کام آتا ہے۔ ان سبھی اراکین پارلیمنٹ کو نیک خواہشات پیش کرتے ہوئے آپ سب کا بھی بہت بہت شکریہ ادا کرتا ہوں۔
وزیراعظم کا دفتر
وزیراعظم نے امیزن کے صدر اور سی ای او اینڈریو آر جیسی سے ملاقات کی
وزیراعظم جناب نریندر مودی نے 23 جون 2023 کو، واشنگٹن ڈی سی میں امیزن کے سربراہ اور سی ای او جناب اینڈریو آر جیسی سے ملاقات کی۔
وزیر اعظم نے جناب کالہن کے ساتھ ای - کامرس کے شعبوں پر تبادلہ خیال کیا۔ انھوں نے بھارت میں لاجسکٹکس کے شعبے میں امیزن کے ساتھ مزید تعاون کے امکانات پر بھی بات چیت کیا۔
وزیراعظم نے بھارت میں ، ایم ایس ایم ای کی ڈیجیٹلائزیشن کو فروغ دینے کے لئے امیزن کے اقدام کا خیرمقدم کیا۔
نائب صدر جمہوریہ ہند کا سکریٹریٹ
نائب صدر جمہوریہ نے رکشا بندھن کے موقع پر ملک کے عوام کو مبارکباد پیش کی
نئی دہلی، 2 اگست 2020، نائب صدر جمہوریہ جناب ایم وینکیا نائیڈو نے رکشا بندھن کے موقع ملک کے عوام کو مبارکباد دی ہے ۔
ان کے پیغام کا مکمل متن درج ذیل ہے:
‘‘میں رکشا بندھن کے مبارک موقع پر، اپنے ملک کے عوام کے لئے مبارکباد اور نیک خواہشات پیش کرتا ہوں۔
پورے بھارت میں اور دنیا بھر میں رکشا بندھن کے دن بھائیوں اور بہنوں کے پاک رشتے کا احترام کیا جاتا ہے۔ یہ تہوار محبت اور شفقت کے اس مضبوط بندھن کی تصدیق کرتا ہے، جو بھائیوں اور بہنوں کو ایک دوسرے سے جوڑتا ہے۔
اس مبارک موقع پر آیئے ہم اس وقار اور احترام کی بقا کا عزم کریں ، جو ہمارے معاشرے میں روایتی طور پر خواتین کو دیا گیا ہے اور خواتین کو بااختیار بنائیں تاکہ وہ اپنی حقیقی صلاحیت کو بروئے کار لاسکیں ۔
یہ تہوار ہمارے ملک میں امن، ہم آہنگی اور خوشحال لائے’’۔
۔۔۔۔۔۔۔۔۔۔۔
م ن۔ ا گ۔ن ا۔
U-4297
(Visitor Counter : 113
ریلوے کی وزارت
انڈین ریلوے نے وندے بھارت ٹائپ ٹرین سیٹس کے لئے ٹینڈر کو حتمی شکل دی
یہ ٹینڈر 16 کار ہر ایک والے 44 ریکس کے لئے ہے؛ ان ریکس کو انڈین ریلوے کی تین پروڈکشن یونٹوں میں تیار کرنا ہوگا
پہلی بار ٹینڈر نے کل مالیت کے کم از کم 75 فیصد لوکل مواد کی شرط رکھی گئی ہے
اس سے ’’میک ان انڈیا‘‘ مشن کو فروغ ملے گا
ٹینڈر ملک کے مینوفیکچرر میسرز میدھا سروو ڈرائیوز لمیٹیڈ کو دیا گیا ہے
نئی دہلی، 22 جنوری 2021، انڈین ریلوے نے 21 جنوری 2021 کو 16 کار ہر ایک والے 44 ریکس کے لئے ٹرین سیٹ  کے لئے تین فیز پروپلجن پر مبنی آئی جی بی ٹی، کنٹرول اور دیگر اکوپمنٹ کے ڈیزائن ڈیولپمنٹ ، مینوفیکچر، سپلائی، انٹی گریشن، ٹسٹنگ اور کمیشننگ کے لئے ٹینڈر کو حتمی شکل دے دی ہے۔
اس حصولیابی میں سپلائر کے ساتھ 5 سال کا جامع سالانہ رکھ رکھاؤ ٹھیکہ شامل ہے۔
ملک کے اندر ٹرین سیٹ تیار کرنے کے لئے مختلف سطحوں پر صنعت کے ساتھ بار بار تبادلہ خیال کئے جانے کے بعد اسپیسی فکیشن تیار کئے گئے ہیں۔ پہلی بار ٹینڈر نے کل مالیت کے کم از کم 75 فیصد لوکل مواد کی شرط رکھی گئی ہے۔ اس سے ’’آتم نربھر بھارت‘‘ مشن کو فروغ ملنے کی توقع ہے۔
اس ٹینڈر میں تین ٹینڈر دہندگان نے شرکت کی اور سب سے کم آفر ملکی مینوفیکچرر میسرز میدھا سروو ڈرائیوز لمیٹیڈ کی جانب سے آیا جو کامیابی کے ساتھ کل مالیت کے کم از کم 75 فیصد مقامی مواد کی شرط پوری کرتے ہیں۔ ٹینڈر کو 16 کار ہر ایک والے 44 ریکس کے لئے 22116459644 روپے  کی کل مالیت کے لئے ٹینڈر کو میدھا سروو ڈرائیوز لمیٹیڈ کے حق میں حتمی شکل دی گئی ہے۔ یہ ریکس انڈین ریلوے کی تین پروڈکشن یونٹوں میں تیار کئے جائیں گے۔ آئی سی ایف میں 24 ریکس، آر سی سفی میں 10 ریکس اور بقیہ ریکس ایم سی ایف میں تیار کئے جائیں گے۔
ان ریکس کی سپلائی کے لئے ڈلیوری پروگرام پہلے دو نمونہ ریکس 20 مہینوں میں سپرد کئے جائیں گے۔ اس کے بعد ان کی کامیابی کے ساتھ کمیشننگ کے بعد فرم ہر ایک سہ ماہی میں اوسطاً 6 ریکس کی سپردگی کرے گی۔
۔۔۔۔۔۔۔۔۔۔۔
ش ح۔ا گ۔ن ا۔
U-715
(Visitor Counter : 108
شماریات اور پروگرام کے نفاذ کی وزارت
ملک میں روزگارسے متعلق اعداد وشمار کے دفترکا پریس نوٹ
نئی دہلی ،25 اکتوبر :اعدادوشمار اور پروگرام پرعملد رآمد کی وزارت کے تحت اعداد وشمارکے قومی دفتر نے ملک میں روزگارکے منظرنامے کے بارے میں ایک پریس نوٹ جاری کیاہے ۔اس میں ستمبر 2017سے اگست 2019کی مدت کا احاطہ کیاگیا۔ یہ منتخبہ سرکاری ایجنسیوں کے پاس دستیاب انتظامیہ ریکارڈ پرمبنی ہے ۔ اس کا مقصد مختلف پہلووں کی پیش رفت کا اندازہ لگاناہے ۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 205.92 کروڑ  ٹیکے لگائے جاچکے ہیں
پچھلے 24 گھنٹے میں 32,73,551 ٹیکے لگائے گئے
سردست بھارت میں 1,34,793 مریض زیر علاج ہیں
زیر علاج مریضوں کی شرح فی الحال 0.31 فیصد ہے
شفایابی کی شرح فی الحال98.50 فیصد ہے
گذشتہ 24 گھنٹوں کے دوران 19,928 مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد بڑھ کر 4,34,65,552 ہوگئی ہے
گزشتہ 24 گھنٹے میں 19,406 نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 87.75 کروڑ ٹیسٹ کئے جاچکے ہیں؛ گذشتہ 24 گھنٹوں میں 3,91,187 ٹیسٹ کئے گئے